钦定古今图书集成/历象汇编/乾象典/第081卷 > 《喜雨赋》〈有序〉王炎
## 钦定古今图书集成/历象汇编/乾象典/第081卷 > 《喜雨赋》〈有序〉王炎

丙申夏四月，武昌阖郡不雨。越五月三日，崇阳宰吴侯以诚祷雨，遂优渥。按《春秋》，僖公三年，春正月不雨，夏四月不雨，六月雨。说者曰：“书不雨者，闵雨也；书雨者，喜雨也；喜雨者，有志于民也。” 今吴侯祷雨以诚，不崇朝而雨随之，可谓有志于民矣，作《喜雨赋》。其词曰：

“岁行于涒滩之辰，斗建于实沉之次。环鄂渚之七县，
值亢阳之为沴。风自南而且霾，日将北而如毁。云霓
郁而不兴，旱魃骄而孰御。策余马于郊牧，喧龙骨之
咿嚘。滮池潴其既竭，陂堰支其断流。视衍沃而龟坼，
况高田之未耰。苗已悴而半槁，惧西畴之不收。几张
颐而待哺，举蹙頞而增忧。”粤桃溪之令君，念民命之
“惟谷。兹土旷而农惰，虽儋石而无蓄。繄告籴之多艰，
米翔踊而如玉。傥既月而旱甚，民必仆于沟渎。讲雩
祀之故事，虚心斋而竭诚。谒梵王之莲宫，羞𬞟蘩之
洁清。款仙伯之灵岩，释舆马而草行。阴曀曀而随盖，
飔悠悠而拥旌。柱础湿其有汗，钟鼓鞳其无声。纷举
手以加额，曰雨兆其已形。龟日蒇仪，肃我庭宇。驾龙
秋秋，攸届攸止。云将前驱，雨师踵至。越三日而为霖，
罄一同而均利。稼芃芃而骤苏，浍汨汨而如注。免为
殍于凶年，占筑场于乐岁。沸舆诵而载涂，歌令君之
《阴赐》。”其歌曰：“霡霂兮𣹢濡，污邪兮满车，其酿兮有黍，
稻粳兮可炊。岂弟之泽，民肥不臞，我字我抚，公留勿
归，均此大惠。公归勿”徐。吴侯闻而哂之曰：“父老之言，
何美之溢也？向也民忧而忧，此吏责也；今也民喜而
喜，吏不敢以为德也。然旱而祷，祷而雨，如重负之获
释也。酌我醑醴，旅我殽核，合僚友而一笑，吾敢忘夫
帝力。”